E-12526/2009

Mál þetta, sem dómtekið var 23. september sl., var þingfest 5. nóvember 2009.

Stefnandi er Viðskiptaþjónusta Akraness, Stillholti 23, Akranesi

Stefndi er I-kk-nf Þ-kk-nf G-kk-nf, kt. 200966-3849, Oppsjølia 11A, 1385, Asker, Noregi.

Dómkröfur

Dómkröfur stefnanda eru þær að stefnda verði gert að greiða stefnanda 2.300.000 krónur ásamt dráttarvöxtum samkvæmt 1. mgr. 6. gr. laga nr. 38/2001 frá 5. nóvember 2008 til greiðsludags. Þá er krafist málskostnaðar að mati dómsins.

Stefndi krefst sýknu af kröfum stefnanda og málskostnaðar að skaðlausu úr hendi stefnanda samkvæmt framlögðum málskostnaðarreikningi.

Málsástæður stefnanda og lagarök

Stefnandi kveðst byggja kröfur sínar á víxli að fjárhæð 2.300.000 krónur, útgefnum á Akranesi hinn 1. júlí 2008 af Á-kk-þgf Á-kk-þgf og framseldum af honum. Víxillinn sé ábektur og framseldur af Á-kk-þgf E-kk-þgf Á-kk-þgf, Cabio ehf., sem í dag heiti 1060 ehf., og stefnda I-kk-þgf. Víxillinn sé samþykktur til greiðslu hjá Landsbanka Íslands af 2220 ehf. sem áður hafi heitið Papinos Pizza ehf.

Á-kk-nf Á-kk-nf hafi ábekt víxilinn fyrir stefnda I-kk-þf samkvæmt umboðsyfirlýsingu, dags. 26. ágúst 2008. I-kk-þgf sé einum stefnt í þessu máli þar sem mál hafi þegar verið höfðað á hendur hinum.

Skuld þessi hafi ekki fengist greidd þrátt fyrir innheimtutilraunir og sé því nauðsynlegt að höfða mál til greiðslu hennar.

Um lagarök vísar stefnandi til víxillaga nr. 93/1933, einkum 7. kafla um fullnustu vegna greiðslufalls. Málið sé rekið samkvæmt 17. kafla laga nr. 91/1991 um meðferð einkamála

Málsástæður stefnda og lagarök

Stefndi byggir sýknukröfu sína á því að mál vegna sama víxils hafi verið höfðað gegn stefnda fyrir Héraðsdómi Reykjavíkur og þingfest hinn 2. apríl 2009. Hafi það hlotið númerið 4393/2009. Undirritaður lögmaður hafi mætt fyrir hönd stefnda I-kk-ef og annarra meðstefndu og gert kröfu um frávísun og sýknu auk málskostnaðar í greinargerð, sem lögð hafi verið fram í málinu 14. maí 2009. Í sama dómþingi hafi stefnandi fallið frá öllum kröfum á hendur I-kk-þgf „að svo stöddu“. Réttarsátt hafi hins vegar verið gerð með aðilum hinn 15. október 2009, þar sem stefnandi féll frá öllum kröfum á hendur I-kk-þgf Þ. G-kk-þgf. Meðstefndu hafi hins vegar fallist á að greiða kröfu stefnanda með vissum hætti. Lögmaður stefnanda hafi hins vegar greitt lögmanni stefndu umsaminn málskostnað.

Stefndi líti því svo á að mál þetta hafi hlotið lokaúrslit með nefndri sáttargerð fyrir dómi og ekki sé unnt að höfða nýtt mál til greiðslu sömu kröfu milli sömu aðila fyrir res judicata, áhrif sbr. m.a. 116. gr. laga nr. 91/1991.

Enn fremur séu nú hafðar uppi sömu varnir og færðar hafi verið fram í greinargerð fyrra málsins. Á því er byggt að umboð I-kk-ef Þ. G-kk-ef taki ekki til þess víxils, sem lagður sé fram í málinu og virðist samþykktur af Papinos Pizza ehf., heldur sé skýrt tekið fram í umboðinu að það nái til víxils, sem útgefinn verði af Papinos Pizza ehf. Þegar af þeirri ástæðu beri að sýkna stefnda I-kk-þf.

Vísað sé enn fremur til aðildarskorts, sbr. 2. mgr. 16. gr. laga nr. 91/1991.

Þá sé til vara höfð uppi sú vörn að krafa á hendur stefnda sé fyrnd samkvæmt 2. mgr. 70. gr. víxillaga nr. 93/1933.

Sérstaklega sé mótmælt vaxtakröfum, bæði vaxtatíma og vaxtafæti og málskostnaðarkröfum.

Auk framangreindra lagatilvísana sé vísað til víxillaga nr. 93/1933, einkum ákvæða um ábyrgð á greiðslu og fullnustu víxilkrafna. Málskostnaðarkröfur stefndu byggjast á XXI. kafla laga nr. 91/1991 og um virðisaukaskatt á lögum nr. 50/1988, en stefndi sé ekki virðisaukaskattskyldur.

Niðurstaða

Stefnandi hefur lagt fram í máli þessu víxil sem er í samræmi við lýsingu hans í stefnu. Á honum byggir hann kröfur sínar á hendur stefnda.

Eins og rakið er hér að framan var mál höfðað á hendur skuldurum þessa víxils er lauk með réttarsátt, en fallið var frá öllum kröfum á hendur stefnda I-kk-þgf í því máli að svo stöddu. Telja verður að sú yfirlýsing hafi einungis tekið til þess máls og takmarki ekki rétt stefnanda til þess að höfða mál að nýju á hendur stefnda. Ekki er fallist á að ákvæði 116. gr. laga nr. 91/1991 eigi hér við.

Eins og lýst hefur verið ábekti Á-kk-nf Á-kk-nf víxilinn fyrir hönd stefnda samkvæmt umboði, dags. 26. ágúst 2008.

Í umboðinu sem stefndi undirritar segir m.a. að hann veiti Á-kk-þgf Á-kk-þgf fullt og ótakmarkað umboð til þess að rita nafn sitt sem ábeking á víxil að fjárhæð 2.300.000 krónur, útgefinn af Papinos Pizza ehf., til greiðslu í Landsbanka Íslands hinn 5. nóvember 2008. Ekki er þess getið hver skuli vera samþykkjandi víxilsins.

Framlagður víxill er ekki útgefinn af Papinos Pizza ehf. heldur af Á-kk-þgf Á-kk-þgf. Umstefndur víxill er því ekki í samræmi við lýsingu í umboði því er stefndi gaf Á-kk-þgf Á-kk-þgf. Gegn andmælum stefnda þykir stefnandi því ekki hafa sýnt fram á að Á-kk-nf hafi haft umboð stefnda til þess að ábekja þann víxil sem mál þetta lýtur að. Er áritun Á-kk-ef í umboði stefnda því ógild að víxilrétti og ber að sýkna stefnda af öllum kröfum stefnanda.

Eftir þessari niðurstöðu ber stefnanda að greiða stefnda málskostnað sem ákveðst 400.000 krónur.

D Ó M S O R Ð

Stefndi, I-kk-nf Þ-kk-nf G-kk-nf, skal vera sýkn af kröfum stefnanda, Viðskiptaþjónustu Akraness ehf.

Stefnandi greiði stefnda 400.000 krónur í málskostnað.

K-kvk-nf J-kvk-nf